CELEX: 62008CN0003
Language: mt
Date: 2008-01-08 00:00:00
Title: Kawża C-3/08: Talba għal deċiżjoni preliminari magħmula mit-Tribunal du travail de Nivelles (il-Belġju) fit- 8 ta' Jannar 2008 — Ketty Leyman vs Institut national d'assurance maladie-invalidité (I.N.A.M.I.)

29.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 79/15
            
         Talba għal deċiżjoni preliminari magħmula mit-Tribunal du travail de Nivelles (il-Belġju) fit-8 ta' Jannar 2008 — Ketty Leyman vs Institut national d'assurance maladie-invalidité (I.N.A.M.I.)
   (Kawża C-3/08)
   (2008/C 79/27)
   Lingwa tal-kawża: Il-Franċiż
   Qorti tar-rinviju
   Tribunal du travail de Nivelles
   Partijiet fil-kawża prinċipali
   
      Rikorrenti: Ketty Leyman
   
      Konvenuta: Institut national d'assurance maladie-invalidité (I.N.A.M.I.)
   Domandi preliminari
   
               1)
            
            
               L-Artikolu 40(3)(b) tar-Regolament (KEE) Nru 1408/71 (1) u l-Artikolu 93 tal-liġijiet ikkoordinati ta' l-14 ta' Lulju 1994 dwar l-assigurazzjoni tas-saħħa u benefiċċji jmorru kontra l-Artikolu 18 tat-Trattat KE safejn, fil-każ ta' ħaddiem li jirrisjedi u jaħdem f'pajjiż tat-tip A (fil-każ preżenti, il-Belġju) u li sejjer jistabbilixxi ruħu f'pajjiż tat-tip B (f'dan il-każ, il-Gran-Dukat tal-Lussemburgu), ma jippermettux, matul l-ewwel sena ta' inkapaċità għax-xogħol, li jingħata kumpens li jieħu in kunsiderazzjoni l-perijodu ta' xogħol u ta' kontribuzzjoni fil-pajjiż tat-tip A (il-Belġju)?
            
         
               2)
            
            
               L-Artikolu 40(3)(b) tar-Regolament (KEE) Nru 1408/71 u l-Artikolu 93 tal-liġijiet ikkoordinati ta' l-14 ta' Lulju 1994 dwar l-assigurazzjoni tas-saħħa u benefiċċji jmorru kontra l-Artikolu 18 tat-Trattat KE safejn, fil-każ ta' ħaddiem li jirrisjedi u jaħdem f'pajjiż tat-tip A (fil-każ preżenti, il-Belġju) u li sejjer jistabbilixxi ruħu f'pajjiż tat-tip B (f'dan il-każ, il-Gran-Dukat tal-Lussemburgu), joħolqu diskriminazzjoni kontra l-ħaddiem li jeżerċità d-dritt tiegħu ta' moviment liberu billi ma jippermetux, matul l-ewwel sena ta' inkapaċità għax-xogħol, l-għoti ta' kumpens li jieħu in kunsiderazzjoni l-perijodu ta' xogħol u ta' kontribuzzjoni fil-pajjiż tat-tip A (il-Belġju)?
            
         
      (1)  Regolament tal-Kunsill (KEE) Nru 1408/71 dwar l-applikazzjoni ta' skemi ta' sigurtà soċjali għal persuni impjegati, għal persuni li jaħdmu għal rashom u għal membri tal-familja tagħhom li jiċċaqalqu ġewwa l-Komunità (ĠU L 149, p. 2), kif emendat.